CELEX: 32012R0399
Language: sk
Date: 2012-05-07 00:00:00
Title: Vykonávacie nariadenie Komisie (EÚ) č. 399/2012 zo 7. mája 2012 o zatriedení určitého tovaru do kombinovanej nomenklatúry

11.5.2012   
            
            
               SK
            
            
               Úradný vestník Európskej únie
            
            
               L 124/11
            
         VYKONÁVACIE NARIADENIE KOMISIE (EÚ) č. 399/2012
   zo 7. mája 2012
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia ustanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. mája 2012
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Nezmontovaný výrobok (tzv. „bezpečnostná sieť pre trampolínu“), zahŕňajúci:
                  
                              —
                           
                           
                              sieť so 6 úchytkami so stláčacím zapínaním,
                           
                        
                              —
                           
                           
                              6 horných kovových tyčí s poťahom z ľahčeného plastu,
                           
                        
                              —
                           
                           
                              6 dolných kovových tyčí s poťahom z ľahčeného plastu a privarenými montážnymi konzolami,
                           
                        
                              —
                           
                           
                              12 elastických popruhov s háčikmi,
                           
                        
                              —
                           
                           
                              12 skrutiek s poistnými maticami.
                           
                        Každá horná tyč sa má pripojiť k dolnej tyči, ktoré sa potom pripevnia k nohám trampolíny pomocou skrutiek a poistných matíc.
                  Sieť je ušitá do tvaru valca a je vo veľkosti zodpovedajúcej konkrétnej trampolíne. Sieť má vstupný otvor, ktorý je uzatvárateľný zipsom.
                  Úchytky so stláčacím zapínaním umiestnené na hornej časti siete sa majú pripevniť k hornému koncu kovových tyčí.
                  Elastické popruhy s háčikmi sa používajú na upevnenie spodku siete k rámu trampolíny.
               
               
                  9506 91 90
               
               
                  Zatriedenie je určené všeobecnými pravidlami 1, 2 písm. a) a 6 na interpretáciu kombinovanej nomenklatúry, poznámkou 1 t) k XI. triede, poznámkou 3 k 95. kapitole a znením číselných znakov KN 9506, 9506 91 a 9506 91 90.
                  Vzhľadom na tvar a vlastnosti bezpečnostnej siete a predovšetkým na to, že je vďaka priloženým kovovým tyčiam, skrutkám, maticiam, úchytkám so stláčacím zapínaním a elastickým popruhom s háčikmi, pripravená na namontovanie na konkrétnu trampolínu, je bezpečnostná sieť vhodná na použitie výlučne s príslušnou trampolínou (pozri poznámku 3 k 95. kapitole). Bezpečnostná sieť sa má preto považovať za príslušenstvo k výrobku na telesné cvičenie položky 9506.
                  Zatriedenie do položky 5608 ako ostatné celkom dohotovené siete je vylúčené, keďže výrobky 95. kapitoly sú vylúčené z XI. triedy (pozri poznámku 1 t) k XI. triede).
                  Bezpečnostná sieť pre trampolínu sa má preto zatriediť do číselného znaku KN 9506 91 90 ako ostatné výrobky a potreby na telesné cvičenie, gymnastiku alebo atletiku.